जाजिकनानि जारकना माइनाव फोथाराव खुंफुंनाय मेलनि गेजेरजों सेथि सानखालि फुंबिलि समाव बिफां फुलि गायनानै जागायजेनो। आरो सानजौफु 2.00 रिंगानिफ्राय कारुप जिलानि बे 1थि बोसोरारि जथुमायाव “आथिखाल राजखान्थि थासारि आरो BKWACआव रायजो जानाय बर’ सुबुंफोरनि इयुन” आयदाखौ लानानै सावरायमेल खुंफुंनाय जायो। रङिया जिला बर’ थुनलाइ आफादनि लेङाइ आफादगिरि मुकुत प्रसाद बर’आ मासि लानानै सामलायनाय बे सावरायमेलाव रायजो सभानि बारग’ एम.पि. बिस्वजीत दैमारीआ होखानाय आयदानि सायाव रायजो-राजाफोरनि सिगाङाव गुवारै बुंथिनानै होयो।